Vídeo: A Rossi se li'n va l'olla de nou
A Rossi se li'n va l'olla de nou
Actualitzada 14/11/2016 a les 12:26
El pilot italià clava una puntada de peu a una aficionada
Valentino Rossi va tornar a ser protagonista per les seues males maneres en l’última carrera de l’any. En el Gran Premi de València, el pilot italià va clavar una puntada de peu a una aficionada perquè s’apartés del seu camí, acció que va ser gravada per un aficionat. Va succeir en la jornada de qualificació de dissabte, quan Valentino Rossi, que circulava amb l’escúter que utilitza per desplaçar-se per les diferents zones del traçat, es va trobar al seu camí una seguidora.
La dona, distreta mirant la pantalla del mòbil sobre el pal de selfie, comença a caminar enrere i just en aquell instant apareix Rossi amb la seua moto i l’aficionada xoca contra la part davantera. És llavors quan l’italià l’aparta donant-li una puntada de peu. L’acció va fer reviure la puntada de peu que va clavar a Marc Màrquez en el Gran Premi de Malàisia de la temporada 2015.